polyglot-tagger/wikipedia-language-snippets-filtered huggingface dataset:
Diġà saħansitra mis-snin 30 u 40 tas-seklu 16, fiż-żmien meta Spanja u l-Imperu Ottoman kienu qed jissieltu għall-kontroll tal-parti tal-Punent tal-Mediterran, il-piraterija kienet qed tinfirex u f'qasir żmien Tétouan saret wieħed miċ-ċentri prinċipali tal-piraterija fir-reġjun.
Il-kursara ħaduha bħala tip ta' ritaljazzjoni kontra r-Reconquista Spanjola li wasslet għat-telf ta' djarhom f'al-Andalus, speċjalment minħabba l-fatt li ż-żmien inzerta ħabat mal-ewwel influss ta' Għarab Iberiċi lejn Tétouan minħabba l-konverżjonijiet sfurzati li kellhom jiffaċċjaw fi Spanja bejn l-1501 u l-1526.
Is-sit sagru, imsejjaħ Nuestra Señora de los Dolores , kien jintuża mill-ħabsin u minn redenturi bħall-qrabat tagħhom jew il-Franġiskani Spanjoli u l-Ġiżwiti Portugiżi li kienu jagħmlu żjarat frekwenti sabiex jinnegozjaw il-ħelsien tal-ħabsin Kristjani.
L-amministrazzjoni Spanjola bniet diversi kwartieri ġodda 'l barra mis-swar tal-medina. Il-belt għaddiet minn trasformazzjoni urbana intensiva, fejn il-kwartieri u l-binjiet tagħha, imsejħa "Ensanche" , kisbu dehra simili ħafna għal dik ta' bliet Spanjoli oħra ta' dak iż-żmien.
Tétouan (bl-Għarbi: , b'ittri Rumani: tiṭwān, bil-Berberu: ⵜⵉⵟⵟⴰⵡⴰⵏ, b'ittri Rumani: tiṭṭawan; bl-Ispanjol: Tetuán), magħrufa wkoll bħala Tettawen, hija belt fit-Tramuntana tal-Marokk.
L-ewwel insedjamenti, skoperti ftit mili 'il barra mil-limiti tal-belt moderna, kienu tal-Berberi tal-Mawritanja u jmorru lura għas-seklu 3 Q.K. Seklu wara, il-Feniċi għamlu kummerċ hemmhekk u warajhom is-sit — issa magħruf bħala r-raħal antik ta' Tamuda — sar kolonja Rumana taħt l-Imperatur Awgustu.
Montreal hija l - belt prinċipali ta ' Quebec . Metropoli gżira kbira u port fuq ix-Xmara San Lawrenz, f'qiegħ il- Lachine Rapids, hija t-tieni l-aktar belt popolata fil -Kanada, wara Toronto, u l-akbar belt li titkellem bil-Franċiż fl- Amerika. Iż-żona urbana tagħha, ir -reġjun metropolitan ta' Montreal, tiġbor flimkien kważi abitant, jew madwar nofs il-popolazzjoni ta' Quebec.
Xanthos jew Xanthus (bit-Tork: Ksantos, bil-Liċjan: 𐊀𐊕𐊑𐊏𐊀 Arñna, bil-Grieg: , bil-Latin: Xanthus), magħrufa wkoll fost l-istudjużi bħala Arna, l-isem tal-belt bil-Liċjan, kienet belt antika qrib il-villaġġ attwali ta' Kınık, fil-Provinċja ta' Antalya, it-Turkija.
Xanthos kien ċentru tal-kultura u tal-kummerċ għal-Liċjani, u iktar 'il quddiem għall-Persjani, għall-Griegi u għar-Rumani li ħakmu lir-reġjun suċċessivament. Bħala belt importanti tal-Liċjani, Xanthos kellha influwenzi arkitettoniċi fuq il-ġirien tagħha; il-Monument tan-Nerejdi ispira direttament il-Mawżolew fHalicarnassus fir-reġjun ta' Caria.
Għalkemm in-nutara pubbliċi huma uffiċjali pubbliċi, dawn ġeneralment ma jitħallsux mill-gvern; jistgħu jdaħħlu l-introjtu tagħhom billi jimponu miżati, jipprovdu servizzi mingħajr ħlas b’rabta ma’ impjieg ieħor , jew jipprovdu servizzi mingħajr ħlas għall-ġid komuni.
Dawn ikunu avukati kkwalifikati li jipprovdu ħafna mill-istess servizzi bħall-avukati tal-liġi komuni (negozjar u tfassil tal-kuntratti, konsulenza ġuridika, suċċessjoni, ħolqien ta’ kumpanija u l-istatus tagħha, tħejjija ta’ testmenti u prokuri, interpretazzjoni tal-liġi, medjazzjoni, eċċ.) għajr kwalunkwe involviment f’tilwim li jkollu jidher quddiem qorti.
Bejn l-1991 u l-1992, okkupat il-kariga ta’ Professur Viżitatur fl-Istitut għat-Taħriġ fit-Traduzzjoni u l-Interpretazzjoni fl-Università ta’ Vjenna fil-qasam tal-Istudji Ġenerali tat-Traduzzjoni u tal-Istudji tat-Traduzzjoni bl-Ispanjol, wara li ngħatat permess tħalli xogħolha fl-Università ta’ Heidelberg temporanjament.
Nord irċeviet id-Dottorat tagħha fl-1983 bil-magna cum laude fl-Istudji Spanjoli u fl-Istudji tat-Traduzzjoni mill-Fakultà tal-Filoloġija Moderna tal-Università ta’ Heidelberg, b’teżi dwar l-iktar żviluppi riċenti fil-vokabularju Spanjol.
Fl-1992, Nord iggradwat b’post-dottorat fl-Istudji tat-Traduzzjoni Applikata u fid-Didattika tat-Traduzzjoni mill-Fakultà tal-Istudji Umanistiċi tal-Università ta’ Vjenna, permezz ta’ teżi dwar it-traduzzjoni ta’ titoli u intestaturi.
Flimkien mal-mard fit-tfulija u rata ta' mortalità ġeneralment għolja, dan kien ifisser li ma kinitx xi ħaġa rari li ż-żgħażagħ imitu ftit wara li jiżżewġu, qabel mal-konjuġi jkunu ffurmaw relazzjonijiet dejjiema mal-familji tagħhom.
Għalhekk, is-sinodu ta' Troyes, immexxi mir-Rabbi Tam, stabbilixxa digriet li kien isostni li jekk raġel jew mara jmutu fi żmien sena miż-żwieġ mingħajr ma jħallu wild bħala werriet, id-dota kienet terġa' lura għand il-ġenituri li żborżjawha; jekk il-mewt kienet tinzerta fi żmien sentejn, nofs id-dota kienet terġa' lura għand il-ġenituri li żborżawha.
Dan id-digriet illum il-ġurnata huwa inkorporat b'referenza fil-kuntratt stand taż-żwieġ tal-Lhud Axkenażi , permezz tal-frażi "u f'każ ta' nuqqas , japplika d-digriet tal-bliet ShUM"; f'xi komunitajiet saħansitra dan l-ewfemiżmu għall-mewt jitqies bħala seħta fiż-żwieġ, għaldaqstant issir referenza impliċita biss permezz tal-frażi kriptika "u jekk ikun il-każ, eċċ.".
Wara d-devastazzjoni tal-komunitajiet Lhud fir-Rheinland matul il-Kruċjata tal-Foqra, il-Lhud li preċedentement kienu jaqilgħu l-għajxien tagħhom bħala merkanti li jmorru minn raħal għall-ieħor ma setgħux jivvjaġġaw iktar fis-sikurezza, u kellhom isibu karrieri fil-bliet fejn kienu jgħixu.
Il-pressjoni interna u esterna bdiet kulma jmur tiżdied fuq il-komunità Lhudija, u flimkien mal-qerda kważi totali matul il-Kruċjati, wasslet biex il-mexxejja ta' dak iż-żmien jiddeċiedu li jistabbilixxu digrieti mifruxa biex isaħħu l-komunitajiet tagħhom.
Għall-ħabta tal-1196, ir-rabbi u l-mexxejja tal-komunitajiet fir-Rheinland kollu sejħu sinodu tagħhom stess f'Mainz, fejn affermaw il-biċċa l-kbira tad-digrieti tas-sinodu ta' Troyes, u żiedu għadd ta' digrieti tagħhom ukoll.
Id-digrieti ġew stabbiliti biex jiġu indirizzati problemi reliġjużi u soċjoloġiċi speċifiċi tal-imgħoddi, u ma kinux maħsuba biex jibqgħu fis-seħħ b'mod perpetwu, iżda għall-perjodu li matulu kien ikun hemm dawn it-tipi ta' diżgwidi.
Ir-restrizzjoni li kienet teżiġi li l-każijiet ta' Lhud involuti f'diġwidi monetarji ma' Lhud oħra kellhom jiġu deċiżi minn beth din Lhudi, u mhux minn qorti lajka, sakemm waħda mill-partijiet ma tirrifjutax li taċċetta d-deċiżjoni tal-beth din.
It-Takkanot Shum , jew il-Promulgazzjonijiet tal-Bliet ShUM, kienu sett ta' digrieti li ġew ifformulati u maqbula matul perjodu ta' deċennji mill-mexxejja ta' tlieta mill-bliet ċentrali Ġermaniżi tar-reġjun Lhudi Medjevali tar-Rheinland: Speyer, Worms u Mainz.
Minkejja dan, il-promontorju u l-inħawi tal-madwar tiegħu, bi ftit abitazzjonijiet rurali 'l hemm u 'l hawn, kienu jeżistu għal bosta snin qabel ma l-belt tan-Nadur saret parroċċa. L-unika traċċa ta' evidenza arkeoloġika kienu l-għadd ta' ġebel ċatt li nstabu f'għalqa bejn il-Bajja ta' San Blas u l-Bajja ta' Daħlet Qorrot.
Postijiet ta' interess importanti fiċ-ċentru huma: il-Knisa tal-Qalb Imqaddsa , il-kunsill lokali, l-għassa tal-pulizija, l-uffiċċju parrokkjali, l-iskola primarja, il-Każin tal-Banda tal-Imnarja, il-klabb tal-futbol Nadur Youngsters FC, id-duttrina għas-subien u għall-bniet, il-kunvent u l-kappella tas-sorijiet Franġiskani u l-bandli.
Għalkemm fl-imgħoddi ċ-ċimiterju qisu kien ibeżża' ftit lin-nies u ħadd ma kien jazzarda jgħix ħdejh, illum il-ġurnata ċ-ċimiterju sar żona minn fejn jgħaddi t-traffiku, u huwa mdawwar b'toroq traffikużi u żoni residenzjali.
Il-belt ġiet ikklassifikata fl-ewwel post globalment għall-kultura ta' innovazzjoni tagħha fl-2007 u fl-2008, u fis-sitt post globalment fl-Indiċi tal-Bliet tal-Innovazzjoni tal-2014, li analizza 162 indikatur fi tliet oqsma: il-kultura, l-infrastruttura, u s-swieq.
Il-belt għandha popolazzjoni ta' 1,897,491 ruħ u hija waħda mill-iżjed bliet popolati tal-Awstrija, b'madwar żewġ miljun abitant (2.6 miljun abitant fiż-żona metropolitana, kważi terz tal-popolazzjoni tal-pajjiż), u hija ċ-ċentru kulturali, ekonomiku u politiku tal-Awstrija.
Fl-1631, bosta akri ta' art eżatt faċċata tal-Bajja ta' Carlisle għaddew taħt is-sjieda ta' Henry Hawley, il-Gvernatur il-ġdid; iżda wara rapporti ta' mġiba diżonesta huwa ġie arrestat u ġie mġiegħel jirritorna lejn l-Ingilterra fl-1639.
Il-Kulleġġ tal-Komunità ta' Barbados jinsab tliet mili fil-Lvant tad-Distrett Ċentrali tan-Negozju f'subborg magħruf bħala "The Ivy" , filwaqt li l-kampus il-kbir tal-Istituzzjoni Politeknika ta' Samuel Jackman Prescod jinsab kemm kemm lil hinn mil-limiti tal-Lvant tal-belt f'subborg magħruf bħala "The Pine" .
L-Ajruport Internazzjonali ta' Grantley Adams għall-Barbados jinsab 16-il kilometru fix-Xlokk taċ-ċentru tal-belt ta' Bridgetown, u jopera titjiriet kuljum lejn bliet ewlenin fir-Renju Unit, fl-Istati Uniti, fil-Kanada u fil-Karibew.
Matul is-snin 50 u 60 tas-seklu 20, bħala parti mill-Federazzjoni tat-Territorji Brittaniċi tal-Indji tal-Punent, Bridgetown kienet waħda minn tliet bliet kapitali fi ħdan ir-reġjun li kienu meqjusa bħala bliet kapitali federali tar-reġjun.
Għalkemm il-gżira ġiet abbandunata għalkollox jew diżabitata mal-wasla tal-Brittaniċi, waħda mill-ftit traċċi ta' eżistenza indiġena qabilhom fuq il-gżira kien pont primittiv mibni fuq l-art bassasa ta' Careenage fil-qalba ta' Bridgetown.
Il-konfini tan-Nofsinhar ġie ddikjarat li kienet ix-Xmara , filwaqt li l-limitu tal-Punent ġie ddikjarat li kien il-konfini tal-Punent kien iz-zuntier tal-Knisja ta' San Mikiel , li jestendi f'linja diretta sax-xatt tal-baħar.
Attwalment, Bridgetown hija belt moderna u prosperuża, b'aċċess għal bosta servizzi moderni, inkluż provvista tal-ilma mill-katusi , elettriku, provvista tal-gass naturali, telekomunikazzjoni l-iktar avvanzata, servizzi bla fili, kafetteriji bis-servizzi tal-internet, u infrastruttura kumplessiva tajba.
F'Diċembru 1925, kumitat ipprova jagħmel petizzjoni kontra r-Re għal Karta Rjali ta' Inkorporazzjoni sabiex il-belt ikollha gvern lokali, u ppropona li jkun jikkonsistit minn sindku, tmien membri anzjani, 12-il kunsillier komuni, skrivan tal-belt, kap ta' distrett jew kuntistabbli kap, u uffiċjali oħra simili skont kif jitqies li jkun meħtieġ.
L-iskulturi Gotiċi indipendenti mit-tiżjin arkitettoniku nħolqu primarjament bħala oġġetti ta' devozzjoni għad-dar jew maħsuba bħala donazzjonijiet għall-knejjes lokali, għalkemm riljievi żgħar bl-avorju, bl-għadam u bl-injam ikopru suġġetti reliġjużi u lajċi, u kienu jintużaw għall-knejjes kif ukoll għad-djar.
Eżemplar ta' dawn l-iskulturi indipendenti tinsab fost il-kollezzjonijiet tal-Knisja u l-Abbazija ta' St. Denis; il-Madonna bil-Bambin miksija bil-fidda tmur lura għall-1339 u fiha l-Madonna hija mgeżwra f'mantell kbir u qed iżżomm lill-Bambin Ġesù f'idejha.
Fit-Tramuntana tal-Ewropa, l-iskola importanti u innovattiva tal-pitturi Olandiżi Bikrin essenzjalment hija stil Gotiku, iżda tista' titqies ukoll bħala parti mir-Rinaxximent tat-Tramuntana, peress li kien hemm dewmien twil qabel ma t-tqanqil mill-ġdid tal-interess Taljan fil-Klassiċiżmu kellu impatt kbir fit-Tramuntana.
Pitturi bħal Robert Campin u Jan van Eyck użaw it-teknika tal-pitturi biż-żejt biex joħolqu xogħlijiet b'dettalji żgħar ħafna, b'perspettiva korretta, fejn ir-realiżmu apparenti ġie kkombinat mas-simboliżmu kumpless ferm li joħroġ fid-dieher preċiżament mid-dettall realistiku li setgħu jinkludu, saħansitra f'xogħlijiet żgħar.
Fil-pitturi Olandiżi bikrin, mill-iktar bliet sinjuri tat-Tramuntana tal-Ewropa, realiżmu ġdid b'bosta dettalji fil-pittura biż-żejt ġie kkombinat ma' allużjonijiet teoloġiċi sottili u kumplessi, espressi preċiżament permezz ta' konfigurazzjonijiet ddettaljati ferm ta' xeni reliġjużi.
Il-kwalifikatur "Gotika" għal din l-arti ntuża għall-ewwel darba f'ittra ta' Raffaello lill-Papa Ljun X għall-ħabta tal-1518 u sussegwentement sar popolari permezz tal-artist u l-kittieb Taljan Giorgio Vasari, li użah diġà fl-1530, u lill-arti Gotika sejħilha "diżordni" "mostruża u barbarika".
Għalkemm kien hemm ferm iktar arti Gotika lajka milli hu maħsub illum il-ġurnata, peress li ġeneralment il-probabbiltà li l-arti reliġjuża kienet tibqa' teżisti kienet ogħla mill-art lajka, proporzjon kbir tal-arti prodotta dak iż-żmien kien arti reliġjuża, kemm jekk ikkummissjonata mill-knisja kif ukoll minn xi ħadd lajk.
Il-qaddisin bdew jintwerew iktar spiss u l-pitturi ta' fuq l-artal bdew juru l-qaddisin relevanti għall-knisja jew għad-donatur partikolari, minflok Kurċifissjoni jew il-Madonna bil-Bambin fuq it-tron, jew inkella bdew jokkupaw l-ispazju ċentrali (dan speċjalment għal xogħlijiet iddisinjati għall-kappelli laterali).
Matul dan iż-żmien bosta karatteristiċi ikonografiċi li oriġinaw minn apokrifi tat-Testment il-Ġdid gradwalment bdew jiġu eliminati taħt il-pressjoni tal-kleru, bħall-qwiebel fin-Natività, minkejja li oħrajn kien laħqu ġew stabbiliti wisq u ġew meqjusa li ma jagħmlux ħsara.
Il-bidliet faċilment rikonoxxibbli fl-arkitettura mir-Rumanesk għall-Gotiku, u mill-Gotiku għar-Rinaxximent, tipikament jintużaw biex jiġu ddefiniti l-perjodi artistiċi fil-mezzi kollha, għalkemm l-arti figurattiva żviluppat b'pass differenti u b'bosta modi.
In-nobbli sikwit kienu jixtru dawn it-testi, u kienu jħallsu somom tajbin għall-minjaturi dekorattivi; fost l-iżjed ħallieqa magħrufa ta' dawn il-minjaturi hemm Jean Pucelle, u s-Sigħat ta' Jeanne d'Evreux tiegħu ġew ikkummissjonati mir-Re Karlu IV bħala rigal għar-reġina tiegħu, Jeanne d'Évreux.
Il-forom iktar irħas xi kultant kienu jingħataw b'xejn, bħal fil-każ tat-13,000 arma tad-drapp ordnati fl-1483 mir-Re Rikkardu III tal-Ingilterra, bl-emblema tiegħu ta' ċingjal abjad għall-investitura ta' ibnu Dwardu bħala l-Prinċep ta' Wales, li kien għadd kbir ħafna meta titqies il-popolazzjoni ta' dak iż-żmien.
F'qasir żmien l-istil infirex lil hinn mill-oriġini fl-arkitettura u fl-iskultura, kemm monumentali kif ukoll personali bħala daqs, fl-arti fuq it-tessuti, u fil-pittura, b'varjetà ta' forom, inkluż l-affreski, il-ħġieġ ikkulurit, il-manuskritti bil-minjatura, u l-pitturi f'panewijiet.
F'dan il-perjodu nibtet l-arti sekolari biż-żieda tal-bliet, l-istabbiliment tal-universitajiet, iż-żieda fil-kummerċ, l-istabbiliment ta' ekonomija bbażata fuq il-flus u l-ħolqien ta' klassi tal-borgeżija li setgħet tikkummissjona x-xogħlijiet artistiċi u tkun patruna tal-arti, li wassal għall-proliferazzjoni tal-pitturi u tal-manuskritti bil-minjatura.
L-istatwi fil-Portal tal-Punent tal-Katidral ta' Chartres huma mtawlin b'mod eleganti iżda eżaġerat, iżda dawk fit-transett tal-Portal tan-Nofsinhar, mill-1215-1220, għandhom stil iktar naturalistiku u iktar maqtugħin mill-ħajt ta' warajhom, kif ukoll xi sensibilizzazzjoni dwar it-tradizzjoni klassika.
Il-Katidral ta' Bamberg x'aktarx li għandu l-ikbar ġabra ta' skulturi tas-seklu 13, li jilħqu l-qofol tagħhom fl-1240 bir-Rikkieb ta' Bamberg, l-ewwel statwa ekwestri ta' daqs reali fl-arti tal-Punent mis-seklu 6.
L-iskultura Gotika Aħħarija kompliet fit-Tramuntana, b'moda ta' pali kbar ħafna tal-injam u skolpiti għal fuq l-artali, b'bosta tinqix virtwuż u għadd kbir ta' figuri espressivi aġitati; l-iżjed għadd ta' eżempji tagħhom jinsabu fil-Ġermanja, wara bosta ikonoklażmi f'inħawi oħra.
L-għonja ħafna kienu jikkollezzjonaw opri tal-ħadid elaborati bil-ġojjelli u biż-żmalt, kemm lajċi kif ukoll reliġjużi, bħar-Relikwarju tal-Kuruna Mqaddsa tax-Xewk ta' Duc de Berry, sa ma bdew jispiċċaw bla flus, u reġgħu bdew idewbu l-minerali għall-flus kontanti.
Nicola Pisano u ibnu Giovanni żviluppaw stil li spiss jissejjaħ Proto-Rinaxximent, bla dubju influwenzat mis-sarkofagi Rumani u kompożizzjonijiet sofistikati u ffullati, inkluż trattament simpatiku tan-nudità, f'panewijiet bir-riljievi fuq il-pulptu tal-Katidral ta' Siena , il-Funtana Maġġuri f'Perugia, u l-pulptu ta' Giovanni f'Pistoia tal-1301.
Bosta manuskritti bil-minjatura kienu Bibbji rjali, għalkemm il-kopji tas-Salmi tal-Bibbja kienu jinkludu illustrazzjonijiet ukoll; is-Salmi Pariġini ta' San Alwiġi, li jmorru lura mill-1253 sal-1270, fihom 78 paġna mimlija minjatura b'żebgħa tempera u folji tad-deheb.
Ashur-nasir-pal II ittrasferixxa l-belt kapitali minn Assur għal Kalhu wara sensiela ta' kampanji militari ta' suċċess u ġew prodotti wħud mill-ikbar opri tal-arti fil-forma ta' statwi kolossali lamassu u bassoriljievi fil-qorti rjali u tal-battalji.
Wara l-waqgħa tat-Tielet Dinastija Neo-Sumerjana ta' Ur kontra l-Elamiti għall-ħabta ta' tmiem is-seklu 21 Q.K. skont il-Kronoloġija Nofsanija u għall-ħabta ta' nofs is-seklu 20 Q.K. skont il-Kronoloġija Qasira, żdiedu l-attakki mill-Gutjani u mill-Amoriti.
Madankollu, dan l-imperu ntemm meta Hammurabi, ir-re Amorit tal-Babilonja ħakem il-belt u inkorporaha fl-imperu tiegħu b'għomru qasir, wara l-mewt ta' Ishme-Dagan I għall-ħabta tal-1756 Q.K., filwaqt li t-tliet rejiet Assirjani ta' wara tqiesu bħala vassalli.
Inbnew tempji ddedikati lill-alla tal-qamar Sin u lill-alla tax-xemx Shamash matul is-seklu 15 Q.K. Sussegwentement il-belt ġiet suġġogata għar-re ta' Mitanni, Shaushtatar, fl-aħħar tas-seklu 15, u ħa l-bibien tad-deheb u tal-fidda tat-tempju lejn il-belt kapitali tiegħu, Washukanni.
Wara li l-Medjani ġarrbu telfa kontra l-Persjani, il-forza dominanti fl-Iran tal-qedem, l-Assirja ġiet immexxija mill-Imperu Akemenid Persjan mill-549 Q.K. sat-330 Q.K. L-Assirjani ta' Mada u ta' Athura kienu responsabbli għall-opri tal-arti tad-deheb u tal-ħġieġ fil-palazz u għall-forniment tal-injam taċ-ċedru Libaniż, rispettivament.
Assur jew Aššur huwa l-isem tal-belt, tal-art immexxija mill-belt, u tad-divinità protettiva tagħha li tat isem in-nattivi, l-istess bħan-nazzjon sħiħ tal-Assirja li kien jinkludi t-territorju attwali tat-Tramuntana tal-Iraq, tal-Grigal tas-Sirja u tax-Xlokk tat-Turkija.
Assur huwa wkoll l-oriġini tal-ismijiet tas-Sirja u tat-termini għall-Kristjani Sirjani, li oriġinarjament kienu derivazzjonijiet Indo-Ewropej tal-Assirja, u għal bosta sekli kienu japplikaw biss għall-Assirja u għall-Assirjani qabel ma bdew jiġu applikati wkoll għal-Lvant u għall-abitanti tiegħu mill-Imperu Selewċid fis-seklu 3 Q.K.
Il-fdalijiet tal-belt jinsabu tul ix-xatt tal-Punent tax-xmara Tigris, fit-Tramuntana tal-konfluwenza tat-tributarja tagħha, iż-Zab iż-Żgħira, fit-territorju li issa jagħmel parti mill-Iraq, iktar preċiżament fid-Distrett ta' al-Shirqat tal-Governorat ta' Saladin.
Il-belt hija Sit ta' Wirt Dinji tal-UNESCO, u żdiedet fil-lista tas-siti fil-periklu fl-2003 wara l-kunflitt li faqqa' wara l-invażjoni tal-Iraq tal-2003 immexxija mill-Istati Uniti u bħala riżultat ta' diga proposta li kellha tgħerreq parti mis-sit.
Il-kitbiet imnaqqxin Assirjani bl-Aramajk tal-Lvant mill-fdalijiet ta' Assur taw ħjiel dwar il-belt fl-era Partika, meta l-Assirja kellha l-kitba Mesopotamja tagħha stess, l-Aramajk Sirjan, li kellu l-istess grammatika u sintassi bħal dak ta' Edessa u f'inħawi oħra fl-istat ta' Osroene.
The mummification practice is displayed in the Archaeology Museum of San Miguel de AzapaFilwaqt li l-biċċa l-kbira tas-siti tal-Kultura ta' Chinchorro jinsabu tul il-kosta, uħud jinsabu wkoll 'il ġewwa u fl-artijiet għoljin fil-qrib ukoll. L-istil tal-ħajja tagħhom kien sostnut b'mod predominanti mill-ħut, mill-qxur tal-baħar u mill-mammiferi tal-baħar.
Shuhada' Sadaqat (li qabel kienet Magda Davitt; imwielda Sinéad Marie Bernadette O'Connor; twieldet fit-8 ta' Diċembru 1966 – mietet fis-26 ta' Lulju 2023), magħrufa professjonalment bħala Sinéad O'Connor, kienet kantanta u mużiċista Irlandiża.
Madankollu, il-kolonji ma kinux maħsuba għall-foqra li ma setgħux jaħdmu, iżda iktar għal dawk li ma kellhomx ir-rieda li jaħdmu, tant li van den Bosch stqarr:Ma nħossux li huwa d-dmir tagħna li nindirizzaw il-faqar inġenerali, jew il-forom kollha ta' faqar.
Il-kolonja f'Frederiksoord u l-kolonji li ġew stabbiliti mis-Soċjetà f'Wortel, il-Belġju, kif ukoll f'Wilhelminaoord u f'Veenhuizen, in-Netherlands, tniżżlu fil-lista tas-Siti ta' Wirt Dinji tal-UNESCO fl-2021 peress li jirrappreżentaw moviment filosofiku uniku tas-seklu 19 u għall-ippjanar urban straordinarju tagħhom.
Abbażi tal-filosofija tal-Illuminiżmu u l-kultura prevalenti tal-kolonjaliżmu ta' dak iż-żmien, Johannes van den Bosch irrikonoxxa u pprova jimplimenta skema domestika ta' kolonizzazzjoni fejn il-foqra jingħataw post fejn jgħixu u jaħdmu r-raba' għall-għajxien tagħhom.
Iktar 'il quddiem sar obsoleti, l-aħħar skola ngħalqet f'nofs is-snin 70 tas-seklu 20. Is-Soċjetà tal-Umanitarjaniżmu ġiet ittrasformata f'fondazzjoni, responsabbli għall-ġestjoni ta' 1,400 akru ta' art maħduma u tal-forestrija, inkluż parti mill-Park Nazzjonali ta' Drents-Friese Wold.
Is-Soċjetà stabbiliet ukoll skejjel tat-taħriġ vokazzjonali li kienu operattivi mill-1829 sal-1859 bħala l-"Istitut għall-Agrikoltura" f'Wateren u l-iskola tal-ortikoltura u tal-forestrija ta' "Gerard Adriaan van Swieten" f'Frederiksoord u l-Iskola Agrikola ta' "Gerard Adriaan van Swieten" fl-1884 f'Willemsoord.
Uħud li kienu jitkeċċew mill-kolonja kienu jinsedjaw għorfiet mibnija ta' malajr fil-qrib u kienu jiffurmaw l-hekk imsejħa kolonji tar-rinnegati qrib Nijensleek u Vledderveen, fit-Tramuntana jew fin-Nofsinhar ta' Wolde-Marijenkampen u f'Noordwolde.
Il-grotta ġie skoperta fit-18 ta' Diċembru 1994, u hija meqjusa bħala wieħed mill-iktar siti sinifikanti tal-arti preistorika, tant li tniżżlet fil-lista tas-Siti ta' Wirt Dinji tal-UNESCO fit-22 ta' Ġunju 2014, inqas minn għaxar snin wara li ġiet skoperta.
L-awturi jemmnu li l-ewwel fażi ntemmet minħabba ċediment tal-blat ta' rdum li ssiġilla l-grotta, u mbagħad seħħew żewġ ċedimenti oħra lejn l-aħħar tat-tieni fażi ta' okkupazzjoni u warajha l-ebda bniedem jew annimal kbir ma daħal fil-grotta sa meta ġiet skoperta mill-ġdid.
B'mod parallel mad-datar li twettaq fil-Grotta ta' Chauvet stess, mill-2008 'il quddiem, diversi membri tat-tim xjentifiku inkarigati biex jistudjaw il-grotta wettqu riċerka kronoloġika f'bosta siti tal-arti fuq il-blat tul il-widien dojoq tax-xmara Ardèche taħt it-tmexxija ta' Julien Monney.
L-abitazzjoni fl-Era Gravettjana, li seħħet xi 25,000 sa 27,000 sena ilu, ħalliet biss l-impronti tas-saqajn ta' tifel jew tifla, il-fdalijiet maħruqin ta' ħuġġiġiet antiki, u tebgħat tal-karbonju min-nugrufun ta' torċi li kien jinxtegħlu fil-grotta.
Artiklu ta' riċerka ppubblikat fil-Proceedings of the National Academy of Sciences f'Mejju 2012 minn xjenzati mill-Università ta' Savoy, mill-Università ta' Aix-Marseille u miċ-Ċentru Nazzjonali tal-Preistorja, ikkonferma li l-pitturi nħolqu min-nies fl-Era ta' Aurignac, bejn 30,000 u 32,000 sena ilu.
Il-Grotta ta' Chauvet, magħrufa wkoll bħala l-Grotta Chauvet-Pont-d'Arc jew il-Grotta ta' Pont d'Arc, (bil-Franċiż: Grotte Chauvet-Pont d'Arc, pronunzjata bil-Franċiż: ​ ) fid-dipartiment ta' Ardèche fix-Xlokk ta' Franza hija grotta li fiha wħud mill-iktar pitturi ppreservati ta' ġol-għerien fid-dinja, kif ukoll evidenza oħra dwar il-ħajja fl-Aħħar tal-Era Paleolitika.
Id-dokumentazzjoni spazjali ta' Djémila tħejjiet matul żewġ proġetti fil-post tal-Proġett Zamani fl-2009, li twettqu b'kooperazzjoni bejn il-Professur Hamza Zeghlache u t-tim tiegħu mill-Università ta' Setif, l-Alġerija, u l-Fondazzjoni tar-Riċerka Nazzjonali tal-Afrika t'Isfel .
Djémila (bl-Għarbi: , b'ittri Rumani: Ǧamīlah, litteralment "is-Sabiħa"), li qabel kienet tissejjaħ Cuicul, huwa villaġġ żgħir fil-muntanji fl-Alġerija, qrib il-kosta tat-Tramuntana fil-Lvant tal-Alġier, fejn instabu wħud fost l-aqwa fdalijiet Rumani ppreservati fit-Tramuntana tal-Afrika.
Metodu ieħor huwa li jinġabru z-zkuk minn Frar sal-bidu ta' Marzu, iz-zkuk jiġu trattati b'funġiċida bħal Captan jew Captafol u jkunu stratifikati barra jew f'kamra f'temperatura ta' 3-4 C, miksijin bir-ramel jew b'kontenitur tal-plastik.
Il-biċċiet li jkunu fil-bażi li jmissu mal-ħamrija u dawk li jinstabu fin-nofs taz-zokk huma aħjar għat-tnissil bil-biċċa mill-biċċiet taz-zokk li jkunu tat-tarf tar-rimja minn fejn iz-zokk jagħmel weraq ġdid.
Il-kappar jikber ukoll fuq blat vojt, xquq fil-ġebel, u fl-għaram tar-ramel fil-Pakistan, f'irdumijiet tal-ġebla tal-ġir nexfin tar-reġjun Adrijatiku, f'ekosistemi kostali niexfa tal-Eġittu, il-Libja, it-Tuneżija u l-Marokk f'żoni tranżizzjonali bejn l-għadajjar tal-melħ mal-kosta u d-deżerti kostali tal-Eġittu.
L-ispazjar bejn arbuxxell u l-ieħor huwa ddeterminat mill-ekosistema u mill-ispeċi tal-post, il-fertilità tal-ħamrija, it-tagħmir użat u l-metodu ta' irrigazzjoni sakemm il-pjanti ma jitħallewx jikbru mingħajr għajnuna tal-bniedem.